 Proza - : - Principele la teatru de miron stefan : - Principele la teatru de miron stefan"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Mohamed ... (Proza) > Bustul... (Proza) > The Zero... (Personale) > Vaccinarea ... (Proza) > Man&#25... (Proza) > Jonathan ... (Proza) > invalidul... (Proza) > Lupul in... (Personale) > inca un... (Personale) > Fagul... (Proza) > O... (Proza) > La... (Eseu) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14003435 print.html' > Vizionari: 3500 > Principele la teatru proza [ ] - - - - - - - - - - - - - - - - - - - - - - - - - de miron stefan [Mironflorin ] 2012-03-20 | Acest text este o traducere. | Florian Wendelmayer isi ocupase locul in orchestra, cu fluierul la buze, si il scruta pe capelmaistru ce tocmai batuse in pupitru cu bagheta de doua ori. Se facu liniste in intreaga sala. incepu uvertura. Florian Wendelmayer sufla in flaut ca-n toate zilele din ultimii saptesprezece ani. Nu mai urmarea notele, interpretasera de o suta de ori aceeasi partitura, o stia pe dinafara. isi indeplinea rolul ca un automat. Nici nu mai catadicsea sa asculte. Statea in acel scaun, la acel pupitru de peste saptesprezece ani. Alaturi de el statusera si interpretasera deja trei colegi. Unul murise, iar ceilalti doi aveau noii pozitii in alte teatre. Linga el sedea acum un tinar care oferea, in plus, si meditatii. Florian le pierduse pe ale sale. Gindurile sale tocmai aici zaboveau in timpul overturii si pregeta daca ar trebui sa-si reinnoiasca anuntul in ziarul saptaminal, poate are sa dea iarasi lectii... Pentru suflatori urma deocamdata o pauza mai lunga. Patruzeci si doua de masuri le e dat sa amuteasca, iar Florian privea peste rampa orchestrei inspre sala plina, mindra si luminoasa. Pe cei mai multi ii cunostea. Nu era un oras mare si veneau mereu aceiasi. Deodata intreaga sala fu cuprinsa de o usoara agitatie, iar lumea isi muta privirile inspre loja curtii unde aparu principele insotit de adjutantul sau. Acesta isi potrivi jiltul fara cel mai mic zgomot; de politete nu se dezbara niciodata. Cele patruzeci si doua de masuri se ispravisera, iar suflatorile navalira din nou. Era la sfirsitul uverturii. instrumentele cintau la unison, tare, zgomotos. in fine, s-au auzit trei acorduri largi insotite de batai de tobe si se ridica cortina. Era pusa in scena o comedie veche, a carei premiera Florian o vazuse acum zece ani. Cei mai multi muzicieni s-au grabit sa iasa afara. Era o seara calduroasa de primavara si aveau de gind sa se plimbe inapoia teatrului ori sa se aseze pe banca zugravita in verde, aflata afara. Stateau la taclale si fumau tigari. Florian, insa, ramasese in teatru, la locul sau. Ce sa faca afara? De dragul citorva minute? Era fastidios si de prisos. Fixa flautul pe pupitru si privi scena. Oh, da, piesa asta veche! Ciudate i se mai pareau risetele oamenilor. Mereu si mereu aceleasi gaguri, si iarasi acelasi rapait de aplauze, de hohote de ris, de vorbe. Florian isi dorea deja sa se termine totul. Apoi ar putea sa se duca la bodega sa-si bea paharul de bere si pe urma sa o ia spre casa sa se vire-n pat. Era atit de epuizat, se simtea batrin. De citi ani si ani nu zacuse in scaunul acela; de-abia daca isi amintea ca lucrurile statusera si altfel. si totusi ce om fusese odata! A compus, lied-uri, simfonii; vreme de cinsprezece, douazeci de ani lied-urile sale fusesera chiar interpretate in multe concerte. Acum insa a ispravit-o cu melodiile! iubirea lui pentru muzica pierise putin cite putin. Acum nu mai ramasese decit zgomotul si galagia, tot iuresul acela insuportabil de viori si flaute care-i fermeca pe semenii sai. Dar de suflat trebuia sa sufle in continuare, din asta traia. Ah, cit si-a mai iubit arta! Nu-si terminase scoala, nu studiase nimic. Colindase padurile cu ziua, melodiile ii curgeau prin trup, n-avea decit sa le asculte. Nu le insemna decit pe citeva. Nu era posibil sa zagazuiasca tot acest belsug. Adierea vintului, freamatul copacilor, timbrul pasilor sai se preschimbau in muzica. De mult se curmasera toate acestea, si cu ele durerea, mistuita de multa, multa vreme. Acum nu facea decit sa sufle si sa-si implineasca datoria, existenta i se scurgea linistita si jalnica. Teatrul rasuna de risete. Pina si Florian suridea - suridea pentru a o suta oara la aceleasi gaguri prostesti. Era aproape de sfirsitul actului. Usa joasa a orchestrei se deschisese, iar muzicieni aparura din nou. Pentru a nu se lovi de tocul usii toti trebuiau sa se aplece execeptindu-l pe micul contrabasist care mergea dirz cu capul inainte. intrase si capelmaistrul, lua loc pe un scaun mai inalt si apuca bagheta pentru a porni muzica imediat ce cortina avea sa cada. Cortina se cobori in aplauze furtunoase. Deodata navali si orchestra; risetele si taclele se confundau in zona spectatorilor. Nivelul zgomotelor era astazi neobisnuit de ridicat, ori cel putin asta era impresia lui Florian Wendelmayer. Era, de asemenea, mai cald ca de obicei, si ameti citeva clipe cind asupra tonului trebui sa staruie nitel mai multa vreme. Se intimpla iarasi... ce straniu, miinile ii erau atit de grele. Continua sa sufle. il coplesi o noua senzatie de vertij. in teatru se lasa intunericul... se impletici... s-au stins luminile. Flautul ii aluneca dintre miini. Ce galagie! Teatrul se prabusea ! Florian ar fi vrut sa se ridice, sa se salveze, - nu mai intrezarea nimic. Picioarele ii devenisera grele. Nu se mai putea urni. si apoi se prabusi din scaun peste pupitru, iar scaunul cazu pe spate. Se auzi o bubuitura surda. Muzicantii s-au intors sa vada. Vecinul lui Florian se ridica inspaimintat. Publicul remarca nelinistea, se ridica de pe fotolii. Principele se apleca din loja peste balustrada, dar capelmaistru, cu fruntea imbrobodita de sudoare, ridica si cobori bagheta si spuse aproape intru totul deslusit : - Cintati mai departe ! - Ce e ? Ce e ? intrebau oamenii, iar directoarea se napusti de pe scena pe usa orchestrei. Lumea deja se dumirise. Unui flautist i se facuse rau. Capelmaistru batea in continuarea masura, dar cintarea incetase deja. Toate privirile erau atintite inspre usa orchestrei. intr-acolo sedeau la vedere doi angajati ai teatrului ce pasira printre tobosari si trombonisti catre locul unde zacea Florian Wendelmayer. L-au pus pe picioare, el deschisese pe jumatate ochii, buza de jos atirnindu-i fleasca. L-au luat de brate, l-au sprijinit de umerii lor, l-au prins pe la spate si l-au tirit afara. Din zona spectatorilor se putea crede ca iese de unul singur. "Ce e? Ce s-a intimplat?" sopteau cei din public. " Nu s-a intimplat nimic, chiar nimic, unui muzician i s-a facut rau, dar deja-i pe picioare. " De abia daca se inchisese usa ca din cele doua batai executate de capelmaistru orchestra reincepu sa cinte. Celalalt flautist ridicase scaunul lui Florian si potrivise flautul colegului, insa spectatorii nu erau inca gata sa se linisteasca. inapoia usii orchestrei se afla directoarea. - Tocmai azi, striga ea, tocmai azi atita tevatura cind luminatia sa este aici! ala n-a putut s-o ia din loc singur? Cei doi barbati il asezasera pe flautist in coridorul ingust, ce dadea inspre strada, si se oprira locului linistiti. - L-a lovit damblaua, spuse unul. Directoarea il fixa pe muribund. Pina acum nu se auzise decit murmurul publicului. Acum insa aparusera citiva domni sa intrebe, sa se informeze foarte ingrijorati: - Ah, reactiona doamna directoare, nu e nimic. A deschis deja ochii. Masurile necesare au fost deja luate. Doctorul a fost anuntat? - S- a dus Muller dupa el, spuse un muncitor. Venira si oameni de pe strada. Directoarea era descumpanita. - Va rog sa nu faceti cine stie ce din asta, nu s-a intimplat nimic. Pe domniile voastre va rog sa faceti loc. Unde mai e si doctorul asta ? Tocmai atunci aparu. ii facura loc. - Da ce-i asta ? spuse el, doara bolnavii nu se pun la podea, asta-i incredibil! Aduceti targa, repejor! - Aduceti targa! repeta directoarea. Doctorul se apleca peste flautist si-i incerca pulsul. in incapere domnea linistea, iar din sala plutea inauntru un murmur surd. - Va rog lumina, spuse doctorul, nu vad nimic. Un domn lua lampa cu ulei de pe perete. O luminita palida cazu pe chipul lui Florian Wendelmayer. Doctorul il studie cu atentie, continuind sa-i simta pulsul. - Omul asta-i mort, striga el. Cita vreme toti stateau inspaimintati, intrase un lacheu. - Luminatia sa binevoieste a intreba de starea muzicianului suferind. - Va rog sa-i transmiteti cu stima luminatiei sale multumiri, raspunse directoarea, cu o voce intrucitva apasata, muzicianului ii este deja mult mai bine. Lacheul pleca. Directoarea multumi oamenilor pentru interesul prietenos si ii ruga cu cea mai mare politete sa paraseasca gangul ingust care oricum este atit de stingheritor. Domnii din public erau ravasiti. Era atit de straniu acum ca trebuiau sa se reintoarca in sala la o piesa comica si gasira in asta inca un sprijin pentru ideea ca viata e un lucru atit de ciudat si de plin de contraste. si se indepartara incetisor. Usile inspre strada erau larg deschise. Plimbaretii care bagasera de seama de nelinistea si agitatia din coridor ramasera locului. Aerul blind al serii de primavara patrunsese inauntru. Directoare se intoarse inspre cei veniti din public: - Nu e nevoie sa se stie in teatru de toate astea, nu-i asa? opina ea Nu, nu, n-au sa zica nimic. - Are familie ? intreba doctorul. - Nu, fu raspunsul directoarei, doara e Wendelmayer. - A, da, Wendelmayer, spuse doctorul cu o expresie pe deplin linistita, de parca ar fi vrut sa spuna : cei ca Wendelmayer n-au decit sa moara linistiti, nu face nimic. Apoi se ridica si aseza inapoi pe perete lampa cu ulei. Venisera doi muncitori, afara fusese pregatita targa si-l ridicara pe mort pentru a-l aseza. in teatru se facu liniste. Se auzea muzica. Lumea astepta inceputul celui de-al doilea act. Domnii care il privisera in fata pe mort erau rezervati si demni, iar daca cineva ii intreba de starea muzicianului, raspundeau cu seriozitate si linistitor. Tocmai se ridica cortina cind se deschise usa de la loja principelui si lumea vazu intrind un lacheu. Principele se intoarse in directia acestuia: - Muzicianul se simte bine, alteta, spuse curteanul. Principele privi iarasi inspre publicul care se intorsese spre el ca un singur cap. Crezu ca citeste pe acesta o intrebare si incuviinta prietenos raspunsul. Printr-un zimbet linistitor ii impartasi poporului sau credincios ca flautistul Florian Wendelmayer e cit se poate de sanatos. | index 'pageview'); 